《绿珠词》
明代·江源

主家富敌国，金谷年年春。楼台艳罗绮，交疏镂檀沉。

黄金易歌艳，明珠买妾身。火浣裁舞衣，珊瑚如拆薪。

一朝祸凶竖，无乃为妾嗔。捐驱尚可惜，未足酬主恩。

昨日掌中珠，今日掌中珠，今日道上尘。女子犹乃尔，区区徒美新。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。